ไฟแนนซ์ทูเดย์
&#8216;เป้าหมายที่ปราศจากแผนที่ดี เป็นเพียงแค่ความฝัน&#8217;
1 เม.ย. 2556

‘เป้าหมายที่ปราศจากแผนที่ดี เป็นเพียงแค่ความฝัน’
การประชุมคณะกรรมการนโยบายการเงินในวันที่ 3 เม.ย.นี้ ว่าจะลดดอกเบี้ยลงหรือคงดอกเบี้ยไว้ในอัตราเดิมต่อไป กลายเป็นเรื่องที่ตลาดเงินต่างจับตามองกันหนัก
อุสรา วิไลพิชญ์ นักเศรษฐศาสตร์อาวุโส ธนาคารสแตนดาร์ดชาร์เตอร์ด (ไทย) ประเมินว่า ผลการประชุมในครั้งนี้จะขึ้นอยู่กับคณะกรรมการที่เป็นคนนอก 4 ท่าน ว่าจะชั่งน้ำหนักเรื่องค่าเงินบาทที่แข็งค่าเร็วและแรงอย่างไร หลังการประชุมครั้งที่แล้วมี 1 ท่านเสียงแตก ให้ลดดอกเบี้ย ซึ่งคาดว่าครั้งนี้มีโอกาสจะเสียงแตกมากขึ้น คอยดูว่าเธอจะถูกหรือผิด
qq...แต่ที่แน่ๆ กิตติรัตน์ ณ ระนอง รองนายกรัฐมนตรีและ รมว.คลัง ผู้ที่พยายามกดดันทางนโยบายอย่างหนักมาต่อเนื่อง คงต้องลุ้นหนักกว่าใคร เพราะรอบนี้สะท้อนพลานุภาพของรัฐมนตรีเป็นอย่างดี มีที่ไหน รัฐมนตรีบอกนโยบายไปดังๆ ตั้งนาน ผู้ทำหน้าที่ปฏิบัติงานไม่ทำตาม อิๆ
qq...ร้องว้าวตามๆ กัน เมื่อ เสี่ยเตี้ยงธานินทร์ อังสุวรังษี กรรมการผู้จัดการธนาคารอิสลามแห่งประเทศไทย (ไอแบงก์) บอกว่า ในอีก 2 ปีข้างหน้า หลังการแก้หนี้เสียกว่า 2.4 หมื่นล้านบาท ได้ตามเป้าหมายที่ได้เสนอในแผนฟื้นฟูแล้ว ธนาคารจะเดินหน้าทำหนังสือชี้ชวนนักลงทุนให้เข้ามาถือหุ้นในธนาคารในกลางปี 2557 และคาดว่าในปี 2558 หรืออีก 2 ปี จะพร้อมหาผู้ร่วมทุนรายใหม่ 
ขณะนี้มีนักลงทุนหลายกลุ่มจากตะวันออกกลาง มาเลเซีย และอินโดนีเซีย เข้ามาติดต่อผ่านกระทรวงการคลังเพื่อขอถือหุ้นในธนาคารอิสลามแล้ว เนื่องจากยังเห็นช่องทางในการขยายธุรกิจไปยังประเทศสมาชิกอิสลามได้อีกมาก 
ยังมีสหกรณ์มุสลิมอีก 2-3 แห่ง ที่พร้อมเข้ามาถือหุ้นเพิ่มในไอแบงก์ 
“ผมได้แจ้งให้ปลัดกระทรวงการคลังทราบว่า ขอเวลาในการแก้หนี้เสียก่อน เพราะถ้าหาผู้ร่วมทุนและขายหุ้นตอนนี้ เกรงว่าราคาหุ้นจะตกลงไปมาก จึงขอเวลา 2 ปี ในการฟื้นฟูกิจการเพื่อทำให้ราคาหุ้นปรับตัวดีขึ้นก่อน” ธานินทร์ บอก